[{"text_idx": "#000002", "text": "Fe fydd cabinet Cyngor Conwy yn penderfynu ddydd Mawrth a fyddan nhw'n rhoi se\u0302l bendith terfynol i greu cae chwaraeon gwair 3G newydd ym Mharc Eirias ger Bae Colwyn."}, {"text_idx": "#000003", "text": "Gobaith Cyngor Conwy ydi y byddai'r datblygiad yn rhoi hwb i Barc Eirias fel canolfan rhagoriaeth ar gyfer chwaraeon."}, {"text_idx": "#000004", "text": "Ond mae rhai pobl yn poeni na fydd pobl leol yn gallu defnyddio'r cae fel sy'n digwydd ar hyn o bryd."}, {"text_idx": "#000005", "text": "Dros y blynyddoedd diwethaf mae yna nifer o gemau rygbi rhyngwladol Cymru dan 21 wedi cael eu chware ym Mharc Eirias a gobaith cyngor Conwy ydi i roi hwb ychwanegol i'r ganolfan."}, {"text_idx": "#000006", "text": "Dadl y cyngor yw drwy gael cae artiffisial newydd byddai'r prif gae chware yn cael mwy o lonydd ac yn cael ei gadw ar gyfer gemau mawr."}]